ועדת הכספים, כנסת 16, פרוטוקול מספר , 2005-12-20 10:00

יעקב ליצמן: בוקר טוב, אני פותח את הישיבה.

יעקב ליצמן: על סדר היום תיקון טעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), בתשס"ה-2005.

הלית מגידו: בשבוע שעבר הבאנו בפני הוועדה את תיקון הטעות הזה.

הלית מגידו: יחד עם זה, קיבלנו הערה נוספת ממשרד המשפטים לאחר הדיון בוועדה, לכן משכנו את תיקון הטעות מהמליאה על מנת שלא להטריח את המליאה פעמיים.

הלית מגידו: לצערי, אני נאלצת להטריח את הוועדה פעמיים על מנת לאשר את התיקון הנוסף.

יעקב ליצמן: תודה.

יעקב ליצמן: מי בעד תיקון הטעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), בתשס"ה-2005?

יעקב ליצמן: הצבעה

יעקב ליצמן: תודה.

יעקב ליצמן: מי בעד תיקון הטעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), בתשס"ה-2005?

יעקב ליצמן: הצבעה נגד – אין נמנעים - אין אושר

יעקב ליצמן: תודה רבה, התיקון אושר.

יעקב ליצמן: 2.

יעקב ליצמן: בקשה להארכת הרשאות לכריה וחציבה ולבעלי הרשאה קודמת על פי סעיף 5(ג) לחוק נכסי המדינה, התשי"א-1951

יעקב ליצמן: הסעיף הבא הוא בקשה להארכת הרשאות לכריה וחציבה לבעלי הרשאה קודמת עפ"י סעיף 5(ג) לחוק נכסי המדינה, התשי"א-1951.

יעקב ליצמן: ניסינו לאשר את זה כמו שזה.

יעקב ליצמן: נפגשתי עם השופט ביין ועם היועצת המשפטית של המינהל.

יעקב ליצמן: הוא הבהיר לי את הדברים, יש דברים שגם לו לא היו נוחים, כי הוועדה המקצועית שינתה קצת את ההמלצות שלו.

יעקב ליצמן: אם חברי הכנסת חיים אורון ואיוב קרא יסכימו לאשר בדיוק מה שיש נצביע כרגע.

יעקב ליצמן: אם לא, נצביע בין כך.

חיים אורון: אני בעד.

חיים אורון: המסמך הזה זהה למסמכים הקודמים?

חיים אורון: אני לא עומד לקרוא את כולו עכשיו.

רחל זכאי-נוימן: יש שני מסמכים.

יעקב ליצמן: יש תוספת של עוד שניים-שלושה דברים.

רחל זכאי-נוימן: המסמך מ-20 הוא השלמה, כשמצורפת לזה הפנייה הנוספת.

יעקב ליצמן: אני לא מצביע על כל סעיף, אני מצביע על הכל כבלוק.

יעקב אפרתי: הדבר היחיד שהובא לפה זה התקופות והמועדים.

חיים אורון: קבעו עכשיו את סוף ההארכות.

רחל זכאי-נוימן: עניינן של ארבע מחצבות נוספות עוד לא נגמר.

יעקב ליצמן: מתוך אלה?

רחל זכאי-נוימן: לא.

איוב קרא: אז זה לא מעניין.

איוב קרא: אני מדבר על כך שלא יהיו הארכות מעבר למה שנקבע פה, לגבי המחצבות האלה, על ידי השופט ביין.

חיים אורון: זה מה שכתוב פה, לא מציע שנשנה את זה.

יעקב אפרתי: מה שכתוב פה זה מה שאתה אומר.

יעקב ליצמן: מי בעד הבקשה להארכת הרשאות לכריה וחציבה לבעלי הרשאה קודמת על פי סעיף 5(ג) לחוק נכסי המדינה התשי"א-1951, עם שתי הבקשות הנוספות?

יעקב ליצמן: הצבעה בעד - 3 נגד – 1 נמנעים - אין אושר

יעקב ליצמן: תודה, הבקשה אושרה.

יעקב ליצמן: אני רוצה להצביע על הרביזיה.

יעקב ליצמן: מי בעד הרביזיה?

יעקב ליצמן: הצבעה בעד - 1 נגד – 3 נמנעים - אין לא אושר

יעקב ליצמן: תודה, הרביזיה לא אושרה.

יעקב ליצמן: אנחנו יוצאים להפסקה של 20 דקות.

יעקב ליצמן: הישיבה נעולה.